OpenLLM-France/wikimedia huggingface dataset:
# Tadj al-Din Firuz Shah

Tadj al-Din Firuz Shah (1371 - Gulbarga, 1 d'octubre de 1422) fou sultà bahmànida del Dècan (1397-1422). Fou un rei instruït, cal·lígraf i poeta. Va tenir molta preferència per un sant sufita.
El minisre turc Taghalchin va intentar convèncer el sultà Shams al-Din Dawud Shah II d'empresonar els prínceps Firuz Khan i Ahmad Khan i en no tenir èxit va demanar a la reina mare desfer-se dels dos prínceps. Aquestos, assabentats del plan, van fugir cap a Sagar i Firuz es va proclamar rei com Tadj al-Din Firuz Shah designant el seu germà Ahmad Khan com Amir al-umara i Mir Fazlil-lah Inju Wakil (equivalent a primer ministre); va alliberar Ghiyath al-Din Shah Tahmatan i va aconseguir molts suports. Llavors va atacar la capital. Taghalchin fou derrotat i el seu fill va morir i Dawud Shah II fou cegat, però se li va permetre marxar a la Meca amb la seva mare (15 de novembre de 1397).
Al final del regnat l'exèrcit de Firuz va intentar matar el seu germà Ahmad Khan, però les forces d'aquest van derrotar les de Firuz. La població va obrir les portes de Gulbarga i Ahmad va entrar sense oposició. Tadj al-Din Firuz va abdicar el 22 de setembre de 1422 i Ahmad es va proclamar rei amb el nom de Shihab al-Din Ahmad I o Ahmad Shah I, i poc després va fer matar el seu germà el 28 de setembre de 1422.

## Referències

* Cambridge History of India, volum III, 1937.
* Dinastia Bahmànida Arxivat 2006-10-19 a Wayback Machine. (anglès)
# Talamantes

Talamantes és un municipi de la província de Saragossa, a la comunitat d'Aragó. Situat a la comarca del Camp de Borja té una població de 84 habitants (INE 2023).
# Talalíkhino

Talalíkhino (en rus: Талалихино) és un poble de l'óblast de Saràtov, a Rússia, segons el cens del 2010 tenia 348 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Stevenson

«Stevenson» té aquests significats:
* Toponímia:
** Stevenson (Alabama), població dels Estats Units a l'estat d'Alabama
** Stevenson (Washington), població dels Estats Units a l'estat de Washington
* Biografies:
** Adlai Stevenson (1900 – 1965), polític estatunidenc
** Charles Leslie Stevenson (1908-1979), filòsof especialitzat en ètica, defensor de l'emotivisme com a guia del comportament humà
** Chuck Stevenson (Sidney, Montana, 1919), pilot estatunidenc de curses automobilístiques
** Clayton Stevenson (Sydney, 1967), ciclista australià
** Frederick Stevenson (Newark, Nottinghamshire, 1845 - ?), compositor del Romanticisme
** John Andrew Stevenson (Dublín, 1761 – 1833), compositor irlandès
** Robert Stevenson (Buxton, Regne Unit, 1905 - Santa Barbara, Estats Units, 1986), director de cinema britànic
** Robert Louis Stevenson (Edimburg, 1850 - Upolu, Samoa, 1894), escriptor escocès
** Sarah Stevenson (Doncaster, Regne Unit 1983), taekwondista britànica
** Teófilo Stevenson o Teófilo Stevenson Lawrence (Puerto Padre, 1952 - L'Havana, 2012), boxejador cubà
# Termòmetre d'alcohol

El termòmetre d'alcohol és un tub capil·lar de vidre d'un diàmetre interior molt petit (gairebé com el d'un cabell), que compta amb parets gruixudes, en un dels seus extrems es troba una dilatació, anomenada bulb, que està plena d'alcohol.
L'alcohol és una substància que es dilata o contreu i, per tant, puja o baixa dins del tub capil·lar amb els canvis de temperatura. En el tub capil·lar s'estableix una escala que marca exactament la temperatura en cada moment.
El termòmetre d'alcohol va ser el primer que es va crear, i mesura la temperatura de manera efectiva. És més fiable que el termòmetre de mercuri, que s'utilitza freqüentment.
Els termòmetres d'alcohol serveixen per prendre la temperatura de l'ambient. Se solia utilitzar en tot tipus d'ambients, menys en persones, però amb la prohibició de l'ús de mercuri, aquesta tendència ha canviat els darrers anys

## Referències

* ↑ «Termòmetre d'alcohol». Cercaterm. TERMCAT, Centre de Terminologia.
* ↑ E. Renou. Histoire du thermomètre. E. Aubert, 1876, p. 46–.

## Vegeu també

* Termoscopi
* Termometria
* Termòmetre
* Temperatura
# TP d'Or 1981

Els premis TP d'Or 1981 foren entregats el 15 de març de 1982 al Melià Scala de Madrid. L'acte fou presidit per Carlos Robles Piquer, director general de RTVE i Manuel Calvo Hernando, director general de TVE.
| Categoria | Programa | Persona | Resultat |
| Actor | Verano azul | Antonio Ferrandis | Guanyador |
| Actor | Cervantes | Julián Mateos | 2 Classificat |
| Actor | Estudio 1 | Luis Prendes | 3 Classificat |
| Actriu | Estudio 1 i Teatro Breve | Tina Sáinz | Guanyadora |
| Actriu | Verano azul | María Garralón | 2 Classificada |
| Actriu | Estudio 1 | María Luisa Merlo | 3 Classificada |
| Presentador | Al cierre | Joaquín Arozamena | Guanyador |
| Presentador | Crónica 3 i Su turno | Jesús Hermida | 2 Classificat |
| Presentador | Más vale prevenir | Ramón Sánchez Ocaña | 3 Classificat |
| Presentadora | Al cierre | Victoria Prego | Guanyadora |
| Presentadora | Esta noche | Carmen Maura | 2 Classificada |
| Presentadora | Crónica 3 | Rosa María Mateo Isasi | 3 Classificada |
| Personatge más popular | Esta noche | Carmen Maura | Guanyadora |
| Personatge más popular | Verano azul | Chanquete | 2 Classificat |
| Personatge más popular | Dallas | J.R. Ewing | 3 Classificat |
| Sèrie Nacional | Verano azul | Verano azul | Guanyadora |
| Sèrie Nacional | Cervantes | Cervantes | 2 Classificada |
| Sèrie Nacional | Estudio 1 | Estudio 1 | 3 Classificada |
| Sèrie Estrangera | Dallas | Dallas | Guanyadora |
| Sèrie Estrangera | Música para sobrevivir | Música para sobrevivir | 2 Classificada |
| Sèrie Estrangera | Al Este del Edén | Al Este del Edén | 3 Classificada |
| Programa informatiu i d'actualitat | Informe semanal | Informe semanal | Guanyador |
| Programa informatiu i d'actualitat | Vivir cada día | Vivir cada día | 2 Classificat |
| Programa informatiu i d'actualitat | Al cierre | Al cierre | 3 Classificat |
| Programa divulgatiu i cultural | Más vale prevenir | Más vale prevenir | Guanyador |
| Programa divulgatiu i cultural | Un mundo para ellos | Un mundo para ellos | 2 Classificat |
| Programa divulgatiu i cultural | Tierras y profundidades | Tierras y profundidades | 3 Classificat |
| Programa musical i d'entreteniment | Aplauso | Aplauso | Guanyador |
| Programa musical i d'entreteniment | Retrato en vivo | Retrato en vivo | 2 Classificat |
| Programa musical i d'entreteniment | Esta noche | Esta noche | 3 Classificat |
| Programa infantil | Sabadabada | Sabadabada | Guanyador |
| Programa infantil | El gran circo de TVE | El gran circo de TVE | 2 Classificat |
| Programa infantil | La cometa blanca | La cometa blanca | 3 Classificat |

## Referències

* ↑ TP d'Or (10): 1981, entre Dallas y Verano Azul
* ↑ TP d'Or 1981 a IMDB
# Tarabulus

«Tarabulus» té aquests significats:
* Trípoli (Líban)
* Trípoli (Líbia)
# Taracòpters

Els taracòpters (Tarachoptera) són un ordre extint d'insectes endopterigots. Va ser descrit l'any 2017 per May et al. Fins al 2021, només comptava amb 10 espècies descrites, totes trobades atrapades en ambre de Birmània. Com en els lepidòpters, també presenten escates a les ales. Actualment es considera l'ordre més basal del superordre dels amfiesmenòpters.

## Referències

* ↑ Mey, Wolfram; Wichard, Wilfried; Müller, Patrick; Wang, Bo «The blueprint of the Amphiesmenoptera – Tarachoptera, a new order of insects from Burmese amber (Insecta, Amphiesmenoptera)» (en anglès). Fossil Record, 20, 2, 24-03-2017, pàg. 129–145. DOI: 10.5194/fr-20-129-2017. ISSN: 2193-0066.
* 1 2 3 Wichard, Wilfried; Mey, Wolfram «Order Tarachoptera in mid-Cretaceous Burmese amber (Insecta, Amphiesmenoptera)» (en anglès). Cretaceous Research, 119, 01-03-2021, pàg. 104681. DOI: 10.1016/j.cretres.2020.104681. ISSN: 0195-6671.
# The Marriage Circle

The Marriage Circle és la primera pel·lícula que Ernst Lubitsch va dirigir per a la Warner Bros. La pel·lícula, basada en l'obra de teatre “Only a Dream” (1909) de Lothar Schmidt, es va estrenar el 3 de febrer de 1924. El 1932 Lubitsch va codirigir una segona adaptació de l'obra titulada One Hour with You. El 1929 va ser escollida com una de les millors pel·lícules del 1924 pel “Film Daily Year Book”.

## Argument

El professor Stock veu la llargament buscada oportunitat de divorciar-se de la seva esposa Mizzi quan aquesta comença a flirtejar amb el Dr. Braun, el marit de la seva millor amiga Chalotte. Al seu torn, Charlotte provoca una forta atracció al Dr. Mueller, el soci del seu marit. Ni Charlotte ni el seu marit fan gaire cas dels requeriments dels altres dos i al final MIzzi i el Dr. Mueller s'acaben retrobant.

## Repartiment

* Adolphe Menjou (professor Josef Stock)
* Monte Blue (Dr. Franz Braun)
* Marie Prevost (Mizzie Stock)
* Florence Vidor (Charlotte Braun)
* Creighton Hale (Dr. Gustav Mueller)
* Harry Myers (inspector de policia)
* Dale Fuller (pacient neuròtica)
* Esther Ralston (Miss Hofer)

## Referències

* ↑ Shingler, Martin. When Warners Brought Broadway to Hollywood, 1923-1939 (en anglès). Springer, 2018-01-23, p. 51. ISBN 978-1-137-40658-3.
* ↑ Shingler, Martin. When Warners Brought Broadway to Hollywood, 1923-1939 (en anglès). Springer, 2018-01-23, p. 53. ISBN 978-1-137-40658-3.
* ↑ «“The marriage Circle». Moving Picture World, 02-02-1924, pàg. 348.
* ↑ Bordwell, David; Staiger, Janet; Thompson, Kristin. The Classical Hollywood Cinema: Film Style and Mode of Production to 1960 (en anglès). Routledge, 2003-09-02, p. 542. ISBN 978-1-134-98809-9.
* ↑ «Results of “ten best” polls of seven years». The Film Daily, 07-02-1930, pàg. 8.

## Enllaços externs

* The Marriage Circle al catàleg de l'American Film Institute
# Telenor

Telenor és una companyia de telecomunicacions noruega que cotitza a l'OBX Index de la Borsa d'Oslo.
La companyia es fundà el 1855 com a Telegrafverket, canvià, però, el nom el 1969 a Televerket, i el tornà a canviar el 1994 pel nom actual, Telenor, quan fou reestructurada com a empresa pública. Telenor comptà fins al 1998 amb el monopoli dels serveis de comunicació per a clients privats a Noruega.
Actualment treballen a Telenor prop de 23.400 treballadors, 12.400 dels quals fora de Noruega. El 2006 el valor borsari de la companyia pujà a 125 mil milions de corones noruegues (prop de 17,4 mil milions d'euros).
# The New Comers

The New Comers és una pel·lícula pornogràfica de 1973 que va ser prohibida a Nova York per violar els estatuts estatals d'obscenitat. La pel·lícula va ser dirigida per Lloyd Kaufman i protagonitzada per Jamie Gillis, Harry Reems i Georgina Spelvin. La pel·lícula va formar part de l'onada "porno chic" de l'Edat d'Or del Porno, i tenia la distinció de ser ressenyat a Variety abans del seu llançament.
La tendència cap a la incorporació del porno als cinemes de barri va ser inhibida pel Miller v. California, que va redefinir l'obscenitat de la de "totalment sense valor socialment redemptor" a aquella que no té "valor literari, artístic, polític o científic seriós" i va substituir els estàndards de la comunitat contemporània per estàndards nacionals, com ho requerien algunes proves prèvies. Miller va continuar sostenint que l'obscenitat no estava protegida per la Primera Esmena, que va donar marge als jutges locals per confiscar i destruir impressions de pel·lícules considerades com a violació dels estàndards de la comunitat local. Quan The New Comers fou estrenada a la ciutat de Nova York el 1973, va ser processat amb èxit juntament amb Behind the Green Door i prohibida.

## Referències

* ↑ Blumenthal, Ralph (January 21, 1973). Porno chic; "Hard-core" grows fashionable-and very profitable. The New York Times.
* ↑ Lewis, Jon. Hollywood v. Hard Core: How the Struggle Over Censorship Created the Modern Film Industry. New York, New York: NYU Press, 2000, p. 260–67. ISBN 978-0814751428.
* ↑ Green, Jonathon & Nicholas J. Karolides. Encyclopedia of Censorship. New York, NY: Facts on File, 2005, p. 44. ISBN 978-0816044641.

## Enllaços externs

* The New Comers a Internet Movie Database (anglès)
# Tennyson (Wisconsin)

Tennyson és una població dels Estats Units a l'estat de Wisconsin. Segons el cens del 2000 tenia 370 habitants.

## Demografia

Segons el cens del 2000, Tennyson tenia 370 habitants, 139 habitatges, i 102 famílies. La densitat de població era de 340,1 habitants per km².
Dels 139 habitatges en un 31,7% hi vivien nens de menys de 18 anys, en un 69,8% hi vivien parelles casades, en un 4,3% dones solteres, i en un 25,9% no eren unitats familiars. En el 23,7% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,16.
Per edats la població es repartia de la següent manera: un 26,8% tenia menys de 18 anys, un 5,7% entre 18 i 24, un 25,7% entre 25 i 44, un 23,8% de 45 a 60 i un 18,1% 65 anys o més.
L'edat mediana era de 40 anys. Per cada 100 dones de 18 o més anys hi havia 99,3 homes.
La renda mediana per habitatge era de 35.000 $ i la renda mediana per família de 47.500 $. Els homes tenien una renda mediana de 31.023 $ mentre que les dones 19.821 $. La renda per capita de la població era de 17.065 $. Aproximadament el 2,2% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tennyson» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Tennyson». American Fact Finder. Oficina del Cens dels Estats Units, 12-01-2010.
# Tennis in the Land

El torneig de Cleveland, conegut oficialment com a Tennis in the Land, és una competició tennística professional que es disputa sobre pista dura al Jacobs Pavilion de Cleveland, Estats Units. Pertany a la categoria de WTA 250 del circuit WTA femení.
Es va crear l'any 2009 dins el circuit ITF amb el nom de Cleveland Ladies Open però només se'n van celebrar tres edicions. Va tornar a disputar-se l'any 2021 ja dins el circuit WTA.

## Palmarès
### Individual femení

| Any | Campiona | Finalista | Resultat |
| WTA 250 ||||
| 2024 | McCartney Kessler | Beatriz Haddad Maia | 1−6, 6−1, 7−5 |
| 2023 | Sara Sorribes Tormo | Ekaterina Alexandrova | 3−6, 6−4, 6−4 |
| 2022 | Liudmila Samsonova | Aliaksandra Sasnovich | 6−1, 6−3 |
| 2021 | Anett Kontaveit | Irina-Camelia Begu | 7−6(5), 6−4 |
| 2020 − 2012 | No celebrat | No celebrat | No celebrat |
| Circuit ITF ||||
| 2011 | Kyle McPhillips | Xi Li | 6−3, 6−2 |
| 2010 | Madison Keys | Piia Suomalainen | 6−2, 6−4 |
| 2009 | Jamie Hampton | Kyle McPhillips | 6−4, 6−1 |

### Dobles femenins

| Any | Campiones | Finalistes | Resultat |
| WTA 250 ||||
| 2024 | Cristina Bucșa Xu Yifan | Shuko Aoyama Eri Hozumi | 3−6, 6−3, [10−6] |
| 2023 | Miyu Kato Aldila Sutjiadi | Nicole Melichar-Martinez Ellen Perez | 6−4, 6−7(4), [10−8] |
| 2022 | Nicole Melichar-Martinez Ellen Perez | Anna Danilina Aleksandra Krunić | 7−5, 6−3 |
| 2021 | Shuko Aoyama Ena Shibahara | Christina McHale Sania Mirza | 7−5, 6−3 |
| 2020 − 2012 | No celebrat | No celebrat | No celebrat |
| Circuit ITF ||||
| 2011 | Brooke Austin Brooke Bolender | Dianne Hollands Shikha Uberoi | 7−6(2), 6−3 |
| 2010 | Sanaz Marand Caitlin Whoriskey | Emily Harman Eleanor Peters | 6−4, 6−0 |
| 2009 | Jamie Hampton Grace Min | Tarakaa Bertrand Elizabeth Lumpkin | 6−1, 6−2 |

## Enllaços externs

* Web oficial (anglès)
* Perfil del torneig a la WTA (anglès)
# Tiocfaidh ár lá

Tiocfaidh ár lá és una frase en Irlandès pronunciat (IPA: [ˈtʲʊki aːɾˠ ˈɫ̪aː]) que es tradueix com 'El nostre dia arribarà'. Això fa referència al dia que Irlanda s'unifiqui i s'alliberi dels britànics. Ha esdevingut l'eslògan no-oficial del moviment de Republicanisme irlandès, especialment a través del PIRA.

## Variants

Una variant és Beidh ár lá linn ([bʲɛj aːɾˠ ˈɫ̪aː lʲɪnʲ], i la seva traducció seria 'Hauríem de tenir el nostre dia'.

## Vegeu també

* Éirinn go Brách ("Irlanda per sempre")
# Tikhménevo (Sakhalín)

* Per a altres significats, vegeu «Tikhménevo».
Tikhménevo (en rus: Тихменево) és un poble de l'óblast de Sakhalín, a l'Extrem Orient de Rússia, que el 2013 tenia 447 habitants. Pertany al districte de Poronaisk. Fins al 1946 la vila es deia Naikava.

## Referències

* ↑ Топонимический словарь Сахалинской области. Дальневосточное книжное издательство. Сахалинское отделение. ISBN 5-7440-0136-0.
* ↑ Высоков М. С., Голубев В. А., Кожухова Т. М., Колесников Н. А., Лопачёв А. М., Тварковский Л. С.. История Сахалинской области с древнейших времён до наших дней.
# Tikhonenkovita

La tikhonenkovita és un mineral de la classe dels halurs. Rep el seu nom d'Igor Petrovich Tikhonenkov (1927-1961), geòleg rus especialitzat en roques alcalines.

## Característiques

La tikhonenkovita és un halur de fórmula química Sr[AlF₄(OH)(H₂O)]. Cristal·litza en el sistema monoclínic. Es troba en forma de cristalls aplanats en {100}, de fins a 1 centímetre, amb prominents {010}, {011}, {102}, {111} i en formes més rares; també se'n troba en forma de rossetes radials planes, o incrustacions en druses. És un mineral dimorf de l'acuminita. La seva duresa a l'escala de Mohs és 3,5.
Segons la classificació de Nickel-Strunz, la tikhonenkovita pertany a «03.CC - Halurs complexos. Soroaluminofluorurs.» juntament amb els següents minerals: gearksutita, acuminita, artroeïta, calcjarlita, jarlita i jørgensenita.

## Formació i jaciments

És un mineral secundari format en fissures a les zones d'oxidació en filons de minerals de ferro en les bretxes tectòniques. Sol trobar-se associada a altres minerals com: gearksutita, karasugita, fluorita, celestina, estroncianita, limonita, hematites o quars. Va ser descoberta l'any 1964 al dipòsit de terres rares, estronci, bari, ferro i fluorita de Karasug, a Tannu-Ola Range (Tuvà, Rússia), l'únic indret on se n'ha trobat.

## Referències

* ↑ «Tikhonenkovite» (en anglès). Mindat. [Consulta: 10 març 2016].
* 1 2 «Tikhonenkovite» (en anglès). Handbook of Mineralogy. [Consulta: 10 març 2016].
# The Heirs

The Heirs (hangul: 왕관을 쓰려는 자, 그 무게를 견뎌라 – 상속자들; RR: Wang-gwaneul Sseuryeoneun Ja, Geu Mugereul Gyeondyeora – Sangsokjadeul) és una sèrie de televisió sud-coreana protagonitzada per Lee Min-ho, Park Shin-hye i Kim Woo-bin. Escrit per Kim Eun-sook, el drama està ambientat en una escola secundària poblada per privilegiats i súper rics. Es va emetre a SBS del 9 d'octubre al 12 de desembre de 2013.

## Repartiment

* Lee Min-ho - Kim Tan
* Park Shin-hye - Cha Eun-sang
* Kim Woo-bin - Choi Young-do

## Referències

* ↑ Oh, Jean. «Lee Min-ho, back to class». The Korea Herald, 08-10-2013. [Consulta: 3 febrer 2014].
* ↑ Won, Ho-yeon. «Famed scriptwriter revels in cliche». Korea JoongAng Daily, 10-10-2013. [Consulta: 3 febrer 2014].
* ↑ Kang, Jung-yeon. «Lee Min-ho, Park Shin-hye Team Up for 1st Script Reading Session of Inherits». TenAsia, 05-09-2013. Arxivat de l'original el 28 març 2014. [Consulta: 3 febrer 2014].
# The Hidden Wiki

The Hidden Wiki —en català el wiki ocult— és un wiki del projecte Tor que tothom pot editar anònimament. La pàgina principal serveix com a directori d'enllaços cap a altres webs .onion. Com a servei secret, The Hidden Wiki opera a través del pseudo-domini de nivell superior .onion, que només pot ser accedit a través de Tor. La seva pàgina principal ofereix un directori d'enllaços mantingut per la comunitat per a altres serveis ocults, incloent-hi enllaços a blanqueig de diners, assassinat per encàrrec, els ciberatacs de lloguer, els productes químics de contraban, i la fabricació de bombes. La resta del wiki també és essencialment sense censura i ofereix enllaços a llocs d'allotjament de pornografia infantil i imatges d'abús.
El projecte va néixer en 2007 i a partir de diversos atacs massius el 2014 va haver de dividir-se en diverses branques, copiant el contingut a altres llocs mirall de forma paral·lela. La polèmica va acompanyar l'atac d'Anonymous en 2011 per tancar els llocs de pornografia infantil hostatjats (Lolita City).

## Referències

* ↑ «Anonymous takes down darknet child porn site on Tor network». Ars Technica, 23-10-2011. [Consulta: 1r febrer 2015].

## Vegeu també

* Web profunda
# The High Cost of Loving

The High Cost of Loving és una pel·lícula estatunidenca de José Ferrer estrenada el 1958.

## Argument

La parella unida que formen Jim i Virginia porta una existència tranquil·la i sense sorpreses. Al mateix temps que Jim Fry s'assabenta que la seva empresa s'està fusionant amb una altra companyia, la seva dona Ginny li revela que pot estar embarassada del seu primer fill.
Jim ho celebra amb el seu amic Steve Hayward, però quan les invitacions s'estenen a un esmorzar d'empresa per conèixer els nous executius, Jim és exclòs. El nou president Eli Cave està planejant uns quants canvis. Jim se sent trastornat i traït després de 15 anys de lleialtat a l'empresa. Ginny és feliç amb la criatura, però després que Syd, la dona de Steve, el seu amic, parla alegrement del dinar d'empresa i la perspectiva de millora pels seus marits, Jim confessa a Ginny que de fet és a punt de ser acomiadat. Molt enfadat, Jim decideix escriure una carta de protesta, i parlar cara a cara amb Cave, particularment després de veure el seu nom tret de la seva porta.
Jim és inconscient que Cave està planejant una promoció per Jim i ha estat informat de la invitació, un descuit. És frisós de convidar Jim al dinar personalment, i resulta que Jim necessita que la seva carta enfadada li sigui retornada. Quan tot és resolt, ell i Ginny brinden pel seu nou èxit i el seu futur paternitat.

## Rebuda

Segons les dades de la MGM la pel·lícula va guanyar 305.000 dòlars als EUA i Canadà i 275.000 a la resta del món, suposant una pèrdua per l'estudi de 350.000$.

## Repartiment

* José Ferrer: Jim Fry (Jimbo)
* Gena Rowlands: Jenny Fry
* Joanne Gilbert: Syd Heyward
* Jim Backus: Paul Mason
* Bobby Troup: Steve Heyward
* Philip Ober: Herb Zorn
* Edward Platt: Eli Cave
* Charles Watts: Boylin

## Referències

* ↑ «The High Cost of Loving». The New York Times.
* ↑ «The Eddie Mannix Ledger». Margaret Herrick Library, Center for Motion Picture Study [Los Angeles].

## Enllaços externs

* The High Cost of Loving a NotreCinema (francès)